Çewlîg de çarçewa Kampanyaya ''Ma HDP yê, her ca de yê'' de 13ê tebaxe de bi tewrbîyayîşê Hemsereka Pêroyî ya HDPyî Pervîne Buldan û Hemserekê Pêroyî yê  DBPyî Keskîn Bayindirî  do têhetameyîşê şarî bêro kerdene.
Rêxitina HDPyî ya Çewlîgî do siba saete 15:00 de pê konvoyêk heta meydanê teyarayan şiro vera heyetê HDPyî û têhetameyîş saete 18:00 de Kuçeyê Gençî de verê banê partî de bêro kerdene.
Wekîlê HDPyî Erdal Aydemîr û îdarekar û endamanê  HDPyî yê bajar û qeza ewro Kanîreş de gerêrayî û semedê tewrbîyayîşê mîtîngî veng da.
